Kunstudstillingen 'Kære Fjende', som handler om historier fra besættelsen af Hanstholm, er pludselig blevet højaktuel med Ruslands invasion af Ukraine.

Det er kunstneren Birgit Bjerre, der fortæller personlige historier på Bunkermuseet i Hanstholm. Selvom museet er omdannet til et kunstmuseum i disse dage, så er det stadig historien om 2. Verdenskrig, der er i centrum. -	Der er nogle ting, der ikke plejer at være på et historisk museum, siger Birgit Bjerre. ”Kanontorden” kan opleves Når man går rundt på museet kan man også opleve, hvordan det ville have lydt under krigen. Det er lydkunsteren Alex Mørch, der står for oplevelsen i museets kældre. -	Det er planen at sætte en stor subwoofer ind, som giver nogle meget dybe basfrekvenser, som mere kan mækres end høres, forklarer han. Aktuelt igen De mange personlige historier fra krigens tid har fået nyt liv med den aktuelle situation, der foregår i Ukraine. Udstillingen er fyldt med våben og krig, men den rummer også glimt af håb og tilgivelse. -	Midt i al det tunge på museet, men også i verden, er det okay at have det godt, prøve at få det godt og sætte pris på de ting, man har, siger Birgit Bjerre.